186. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.2076812/8844/0022 της 3/4 Οκτ.1989 (ΦΕΚ Β΄ 743) Αποδοχές Γενικών Γραμματέων των Υπουργείων και Νομαρχών. Έχοντας υπόψη: 1.Τις διατάξεις της παρ.3 του άρθρ.33 του Νόμ. 1558/85 «Κυβέρνηση και Κυβερνητικά όργανα» (ΦΕΚ 137/Α/26.7.86). 2.Την αριθ.124843/3637/3.12.86 απόφασή μας, με την οποία καθορίστηκαν οι αποδοχές των Γενικών Γραμματέων Υπουργείων και Νομαρχών, αποφασίζουμε: 1.Ορίζουμε ότι ο βασικός μηνιαίος μισθός  των Γενικών Γραμματέων Υπουργείων και των Νομαρχών από 1.1.1987 είναι 107.000 δραχμ. όπως δηλαδή καθορίστηκε με την αριθ.124843/3637/3.12.86 απόφασή μας. 2.Στους ανωτέρω καταβάλλονται επίσης: α)Το σύνολο του χρονοεπιδόματος (ποσοστό 60%). β)Η ΑΤΑ από 1.5.85 και μετά σύμφωνα με τις αριθ. 9019/295/25.1.82 και 8418/231/25.1.85 αποφάσεις μας. γ)Οικογενειακό επίδομα σύμφωνα με τις διατάξεις του άρθρ.11 του Νόμ.1505/84, όπως τροποποιήθηκε με τις διατάξεις του άρθρ. 4 του Νόμ.1810/88 και  δ)Επιδόματα εορτών και άδειας σύμφωνα με τις διατάξεις του άρθρ.13 του Νόμ. 1505/84. 3.Εκτός των ανωτέρω καταβάλλονται και έξοδα παράστασης, αντί χρήσεως αυτοκινήτου και κίνησης, τα οποία από 1ης Νοεμ.1989 αναπροσαρμόζονται ως εξής: α)Στους Γενικούς Γραμματείς Υπουργείων: 1.Έξοδα παράστασης 10.000 δραχμ. το μήνα και 2.Έξοδα αντί χρήσεως αυτοκινήτου 12.000 το μήνα. β)Στους Νομάρχες: 1.Έξοδα παράστασης 10.000 δραχμ. το μήνα και 2.Έξοδα κίνησης 12.000 το μήνα. 4.Για τις αποδοχές των άλλων υπαλλήλων α΄ και β΄ ειδικών θέσεων ισχύει η αριθ. 206811/8845/ 0023/ 3.10.89 απόφασή μας. 